b'\n_START_ARTICLE_\nMost Runyang\n_START_SECTION_\nJu\xc5\xbeni most\n_START_PARAGRAPH_\nJu\xc5\xbeni most je vise\xc4\x8di most z glavnim razponom 1490 metrov. Po kon\xc4\x8danju v letu 2005 je postal tretji najdalj\xc5\xa1i vise\xc4\x8di most na svetu in najve\xc4\x8dji na Kitajskem. Z odprtjem mosta Xihoumen leta 2007 je postal drugi najdalj\xc5\xa1i vise\xc4\x8di most na Kitajskem. Zdaj je peti najdalj\xc5\xa1i na svetu. Pilona sta visoka 215 metrov nad vodno gladino. Dva pristopna razpona nista vise\xc4\x8da. Glavni razpon mostu je sestavljen iz racionaliziranega ortotropnega jeklenega \xc5\xa1katlastega nosilca, ki je 3 m globok. \xc5\xa0irina vozi\xc5\xa1\xc4\x8dne konstrukcije je 39,2 m, na njej je 6 prometnih pasov in ozek hodnik na vsakem zunanjem robu za vzdr\xc5\xbeevanje. Vi\xc5\xa1ina za re\xc4\x8dno plovbo je pribli\xc5\xbeno 50 metrov._NEWLINE_Drug na\xc4\x8drtovan vise\xc4\x8di most \xc4\x8dez o\xc5\xbeino Qiongzhou na Kitajskem, bo ve\xc4\x8dji kot ju\xc5\xbeni most, in bo imel glavno razpetino med 2000 in 2500 metrov.\n_START_SECTION_\nSeverni most\n_START_PARAGRAPH_\nSeverni most je most s po\xc5\xa1evnimi zategami z glavnim razponom 406 metrov, s piloni 150 metrov nad vodno gladino. Ta zasnova je bila izbrana zaradi stro\xc5\xa1kov za kraj\xc5\xa1o glavno razpetino. Skupaj z dvema 176 m dolgima stranskima deloma zna\xc5\xa1a dol\xc5\xbeina severnega mostu 758 m. V nasprotju z ju\xc5\xbenim, je pod mostom le 18 m vi\xc5\xa1ine.'